Diari Oficial de la Generalitat Valenciana


Sumari del DOGV 8172, del 17-11-2017 (2017/10708)

RESOLUCIÓ de 29 de juny de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 30/16-AIA Dénia.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10675


Data del document
:   29-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 29 de juny de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 30/16-AIA Dénia. [2017/10123]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària corresponent a l'expedient 30/16-AIA Dénia.  
  
«Resolució complementària  
Expedient: 30/2690-MLR.  
Títol: Document ambiental d'ampliació de l'informe d'impacte ambiental.  
Promotor: Iberdrola Distribución Eléctrica, SAU.  
Òrgan substantiu: Servei Territorial d'Energia (ATLINE/2015/24/03, ATLINE/2015/23/03, ATLINE/2015/22/03 i ATLINE/2015/21/03).  
Localització: terme municipal de Dénia (Alacant).  
  
Antecedents i objecte del projecte.  
Amb data 10 d'octubre de 2016, es va emetre un informe d'impacte ambiental del projecte de línia elèctrica subterrània a 20 kV des de ST Dénia fins a CT Rotonda Santa Llúcia, en el terme municipal de Dénia (Alacant), promogut per Iberdrola Distribución Eléctrica SAU (ATLINE/2015/24/03). La longitud de la línia elèctrica es va preveure que fóra de 6.500 m. El contingut del document ambiental, no permetia deduir que la rasa i canalització previstes, albergaren més d'un circuit elèctric.  
  
En l'actualitat, s'exposa que amb aqueix mateix traçat, la canalització albergarà uns altres tres circuits elèctrics:  
- LSMT 20 kV ST Dénia fins a CT carrer Gata (ATLINE/2015/21/03).  
- LSMT 20 kV ST Dénia fins a CT Marquesat (ATLINE/2015/22/03).  
- LSMT 20 kV ST Dénia fins a CT Rodals (ATLINE/2015/23/03).  
Aquesta circumstància, cal remarcar novament, no es deduïa del document ambiental avaluat. Considerant la referència de l'expedient de sol·licitud d'autorització, anterior i consecutiu amb l'avaluat ambientalment, resulta obvi que la mera remissió de l'avantprojecte o del projecte d'execució o almenys, un pla de detall de la canalització, hauria esmenat la falta de detall del document ambiental.  
Les principals diferències entre el conjunt de les quatre línies elèctriques i l'actuació considerada prèviament, són les següents:  
- La línia que arriba al CT carrer Gata, requereix un tram addicional de canalització entubada de 47 m, una vegada la línia es desvia de la rasa principal (5.372 m discorren per aquesta). Aquests 47 m coincideixen amb vials urbans.  
- La línia que arriba al CT Marquesat, requereix un tram addicional de canalització entubada de 63 m, una vegada la línia es desvia de la rasa principal (6.031 m discorren per aquesta). Aquests 63 m coincideixen amb vials urbans.  
- La línia que arriba al CT Rodals, requereix un tram addicional de canalització entubada de 8 m, una vegada la línia es desvia de la rasa principal (6.031 m discorren per aquesta). Aquests 8 m es tracen davall l'avinguda de Gandia (carretera CV-723), junt amb la qual se situa el CT (en el número 48).  
S'indica que en tots els casos, el traçat del nou tram de canalització coincideix exclusivament amb vials existents, sense afectar els terrenys adjacents.  
  
Tramitació administrativa  
Amb data 1 de març de 2017, ha tingut entrada escrit de la Secció d'Energia d'Alacant (ST d'Indústria i Energia), en relació amb l'expedient d'autorització del projecte de nova línia elèctrica subterrània a 20 kV des de la ST Dénia fins al CT Rotonda Santa Llúcia a Dénia (ATLINE/2015/24/03).  
El projecte de la línia elèctrica ST Dénia CT Rotonda Santa Llúcia, d'acord amb la Llei 21/2013, de 9 de desembre, va ser sotmés a avaluació d'impacte ambiental (expedient 30/5810-FTJ), en tractar-se d'una línia elèctrica a 20 kV i longitud superior a 3 km, que discorre en subterrani davall vials d'un àmbit no totalment urbanitzat (article 7.2.a, en coordinació amb l'annex II, grup 4.b). Per a la tramitació de l'expedient, es va sol·licitar consulta a la Subdirecció General de Medi Natural i a l'ajuntament, sense aquestes hagen emés un informe.  
Considerant que l'esmentada línia comparteix traçat i canalització amb unes altres tres línies en projecte, se sol·licita l'ampliació de l'abast de l'informe d'impacte ambiental emés mitjançant una resolució de 10 d'octubre de 2016. No es considera necessari per a això reiterar les consultes realitzades anteriorment, atés que els organismes consultats no han formulat cap consideració al projecte.  
  
Consideracions ambientals  
Segons s'exposa, la canalització subterrània per la qual discorrerà la línia elèctrica L/ST Dénia-CT Rotonda Santa Llúcia, es dissenya i executa de manera que puga albergar-hi unes altres línies elèctriques de menor longitud, qüestió que no es va abordar en la documentació aportada inicialment, ja que cada línia elèctrica constitueix un projecte independent als efectes de la seua autorització administrativa.  
Encara que la canalització tindrà una secció major, el seu traçat es continua ajustant al de vials existents. L'execució d'una rasa major, no incrementa de forma rellevant l'envergadura de les obres a realitzar. L'afecció ambiental en fase de funcionament serà anàloga a la considerada.  
Les diferències entre el projecte originàriament considerat i el conjunt de les 4 línies, no desvirtua cap de les consideracions ambientals formulades en l'informe d'impacte ambiental, en particular, les conclusions formulades amb els criteris de l'annex III de la Llei 21/2013, de 9 de desembre:  
- Característiques del projecte. La línia discorre íntegrament en subterrani, davall vials existents. L'amplària de rasa permet limitar l'afecció a l'esmentat vial. No s'estima rellevant la utilització de recursos naturals o la generació de residus. S'adopten les mesures preventives necessàries per a evitar la contaminació i riscos associats a l'execució del projecte.  
- Ubicació del projecte. La línia discorre per un entorn altament antropitzat i aprofitant vials existents. L'existència d'àrees amb potencial presència de restes arqueològiques, exigeix la vigilància de les obres d'excavació.  
- Característiques del potencial impacte. Les afeccions previstes estan limitades a la franja necessària per a les obres i no hi ha elements sensibles en l'entorn (excepte allò que s'ha indicat en el punt anterior), pel que els impactes seran poc rellevants i de curta duració, així com reversibles. No hi ha impacte paisatgístic en la fase de funcionament.  
  
Consideracions jurídiques  
L'article 13 Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, es redacta la següent:  
  
Resolució complementària  
  
Primer  
Estimar que els projectes LSMT 20 kV ST Dénia fins a CT carrer Gata (ATLINE/2015/21/03), LSMT 20 kV ST Dénia fins a CT Marquesat (ATLINE/2015/22/03) i LSMT 20 kV ST Dénia fins a CT Rodals (ATLINE/2015/23/03), promoguts per Iberdrola Distribución Eléctrica, SAU, no tenen efectes significatius sobre el medi ambient, en els termes previstos en l'informe d'impacte ambiental de data 10 d'octubre de 2016 (en particular, la vigilància arqueològica de les obres), emés per a la LSMT 20 kV ST Dénia fins a CT Rotonda Santa Llúcia (ATLINE/2015/24/03), sense perjuí de la prèvia obtenció de les autoritzacions sectorials que se li apliquen.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí dels que, si és el cas, pertoquen en via administrativa o judicial davant de l'acte d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental, perdrà la seua vigència i cessarà en la producció dels efectes que li són propis, si una vegada publicat en el DOGV, no s'ha procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21/2013, de 9 de desembre.  
  
València, 22 de maig de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 29 de juny de 2017.- El director general de Medi Natural i d'Avaluació Ambiental: Antoni Marzo i Pastor.